CELEX: 52015PC0071
Language: mt
Date: 2015-03-02
Title: Proposta għal DEĊIŻJONI TAL-KUNSILL biex tikkonkludi, f’isem l-Unjoni Ewropea, il-Ftehim fil-forma ta’ Skambju ta’ Ittri biex jinkiseb l-istatus ta’ Membru tal-Kummissjoni Estiża tal-Konvenzjoni għall-Konservazzjoni tat-Tonna tan-Nofsinhar

|
			
		
		
		52015PC0071
		
			Proposta għal DEĊIŻJONI TAL-KUNSILL biex tikkonkludi, f’isem l-Unjoni Ewropea, il-Ftehim fil-forma ta’ Skambju ta’ Ittri biex jinkiseb l-istatus ta’ Membru tal-Kummissjoni Estiża tal-Konvenzjoni għall-Konservazzjoni tat-Tonna tan-Nofsinhar /* COM/2015/071 final - 2015/0036 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Il-Kummissjoni
għall-Konservazzjoni tat-Tonna tan-Nofsinhar (CCSBT) hija organizzazzjoni
reġjonali tal-ġestjoni tas-sajd (RFMO) responsabbli
għall-ġestjoni tat-Tonn tan-Nofsinhar (SBF) matul id-distribuzzjoni
tiegħu. Il-Konvenzjoni għall-Konservazzjoni tat-Tonna tan-Nofsinhar
daħlet fis-seħħ fl-20 ta’ Mejju 1994. 
L-Unjoni Ewropea
ilha Kooperatur mhux Membru tal-Kummissjoni Estiża tas-CCSBT sa mill-2006.
Kooperaturi mhux Membri jipparteċipaw bis-sħiħ fl-attivitajiet
tas-CCSBT iżda ma jkunux intitolati li jivvutaw. L-istatus tal-Kooperatur
mhux Membru jeħtieġ konformità mal-għanijiet ta’ ġestjoni u
ta’ konservazzjoni u l-miżuri tas-CCSBT.
Wara diversi snin
ta’ diskussjonijiet, is-CCSBT emendat ir-Riżoluzzjoni li tirregola
l-Kummissjoni Estiża matul l-20 laqgħa tiegħu li saret f’Ottubru
2013 biex tippermetti lill-Organizzazzjonijiet ta’ Integrazzjoni Ekonomika
Reġjonali (REIOs) li jsiru Membru tal-Kummissjoni Estiża permezz ta’
Skambju ta’ Ittri li fihom l-applikant għandu jagħti l-Kummissjoni
tas-CCSBT l-impenn sod tiegħu li jirrispetta t-termini ta’ din
il-Konvenzjoni u li jikkonforma ma’ dawn id-deċiżjonijiet
tal-Kummissjoni Estiża tas-CCSBT.
Permezz
tal-Proposta tagħha għal Deċiżjoni tal-Kunsill dwar l-iffirmar,
f’isem l-Unjoni Ewropea, u l-applikazzjoni provviżorja tal-Iskambju ta’
Ittri biex jinkiseb l-istatus ta’ Membru tal-Kummissjoni Estiża
tal-Konvenzjoni għall-Konservazzjoni tat-Tonna tan-Nofsinhar ta’ [XXX], il-Kummissjoni Ewropea rrakkomandat lill-Kunsill
l-iffirmar u l-applikazzjoni provviżorja tal-Iskambju ta’ Ittri biex
jinkiseb l-istatus ta’ Membru tas-CCSBT tal-Kummissjoni Estiża tas-CCSBT. 
Mat-tlestija ta’
din il-proċedura l-UE tkun intitolata għal sħubija u
l-votazzjoni fil-Kummissjoni Estiża u l-Kumitat Xjentifiku Estiż
tas-CCSBT.
L-interess
prinċipali fis-CCSBT għall-UE hu li x-xebh bejn il-ġestjoni
tat-Tonn tan-Nofsinhar (CCSBT) u t-Tonn tal-Atlantiku (ICCAT), u x-xewqa li
tkompli tippromwovi l-konsistenza fl-approċċ ta’ konservazzjoni
tal-Unjoni madwar l-oċeani u ssaħħaħ l-impenn tagħha
lejn il-konservazzjoni u l-użu sostenibbli fit-tul tar-riżorsi
tas-sajd f’livell dinji.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Mhux applikabbli
3.           L-ELEMENTI LEGALI
TAL-PROPOSTA
Din il-proposta tfittex li tikkonkludi
l-proċess legali mniedi bl-iffirmar u l-applikazzjoni provviżorja
tal-Iskambju ta’ Ittri għall-kisba ta’ sħubija mal-Kummissjoni
Estiża u l-Kumitat Xjentifiku Estiż tas-CCSBT wara li jkun nkiseb
il-kunsens tal-Parlament Ewropew. 
2015/0036 (NLE)
Proposta għal
DEĊIŻJONI TAL-KUNSILL
biex tikkonkludi, f’isem l-Unjoni Ewropea,
il-Ftehim fil-forma ta’ Skambju ta’ Ittri biex jinkiseb l-istatus ta’ Membru
tal-Kummissjoni Estiża tal-Konvenzjoni għall-Konservazzjoni tat-Tonna
tan-Nofsinhar
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 43(2),
flimkien mal-Artikolu 218(6)(a), tiegħu,
Wara li kkunsidra l-proposta mill-Kummissjoni
Ewropea,
Wara li kkunsidra l-kunsens tal-Parlament
Ewropew[1],
Billi:
(1)       L-Unjoni hija kompetenti li
tadotta miżuri għall-konservazzjoni ta’ riżorsi
bijoloġiċi tal-baħar taħt il-politika komuni tas-sajd u li
tidħol fi ftehimiet ma’ pajjiżi terzi u organizzazzjonijiet
internazzjonali.
(2)       Skont id-Deċiżjoni
tal-Kunsill 98/392/KE ([2]),
l-Unjoni hija Parti Kontraenti tal-Konvenzjoni tan-Nazzjonijiet Uniti dwar
il-Liġi tal-Baħar tal-10 ta’ Diċembru 1982, li
teżiġi li l-membri kollha tal-komunità internazzjonali jikkooperaw
fil-ġestjoni u fil-konservazzjoni tar-riżorsi bijoloġiċi
tal-baħar.
(3)       Skont id-Deċiżjoni
tal-Kunsill 98/414/KE ([3]),
l-Unjoni hija Parti Kontraenti għall-Ftehim dwar l-implimentazzjoni
tad-dispożizzjonijiet tal-Konvenzjoni tan-Nazzjonijiet Uniti dwar
il-Liġi tal-Baħar tal-10 ta’ Diċembru 1982,
b’rabta mal-Konservazzjoni u l-Ġestjoni ta’ Stokkijiet ta’ Ħut
Transżonali u Stokkijiet ta’ Ħut li Jpassi Ħafna.
(4)       Fl-1 ta’ Diċembru 2009,
il-Kunsill awtorizza lill-Kummissjoni Ewropea tfittex, f’isem l-Unjoni Ewropea,
emenda għar-regoli ta’ Konvenzjoni għall-Konservazzjoni tat-Tonn
tan-Nofsinhar sabiex l-Unjoni Ewropea ssir Parti Kontraenti.
(5)       Matul l-20 laqgħa
tagħha li saret f’Ottubru 2013, il-Kummissjoni emendat
ir-Riżoluzzjoni tal-Kummissjoni Estiża biex tippermetti lill-Unjoni
Ewropea ssir Membru tal-Kummissjoni Estiża tas-CCSBT permezz ta’ Skambju
ta’ Ittri.
(6)       [Fi XXX]
il-Kunsill awtorizza l-iffirmar u l-applikazzjoni provviżorja tal-Iskambju
ta’ Ittri biex jinkiseb l-istatus ta’ Membru tal-Kummissjoni Estiża
tas-CCSBT. 
(7)       Ġaladarba bastimenti li
jtajru l-bandieri tal-Istati Membri tal-Unjoni jistadu għal riżorsi
fiż-żona ta' distribuzzjoni tat-Tonn ta' Nofsinhar, huwa fl-interess
tal-Unjoni li hija taqdi rwol effettiv fl-implimentazzjoni tal-Konvenzjoni. 
(8)       Tali azzjoni se tippromwovi
wkoll il-konsistenza fl-approċċ ta’ konservazzjoni tal-Unjoni madwar
l-oċeani u ssaħħaħ l-impenn tagħha lejn
il-konservazzjoni u l-użu sostenibbli fit-tul tar-riżorsi tas-sajd
f’livell dinji.
(9)       L-Iskambju tal-Ittri
għandu għalhekk jiġi konkluż.
ADOTTAT DIN ID-DEĊIŻJONI: 
Artikolu 1
L-Iskambju ta’ Ittri biex jinkiseb l-istatus
ta’ Membru tal-Kummissjoni Estiża tal-Konvenzjoni
għall-Konservazzjoni tat-Tonna tan-Nofsinhar (minn hawn’ il quddiem imsejħa
l- “Konvenzjoni”) huwa b’dan konkluż f’isem l-Unjoni. 
L-Iskambju tal-Ittri huwa mehmuż ma’din
id-Deċiżjoni.
Artikolu 2
B'dan, il-President
tal-Kunsill huwa awtorizzat biex jaħtar il-persuna jew persuni
bis-setgħa li, f'isem l-Unjoni, jiddepożitaw l-istrument ta'
approvazzjoni mas-Segretarju Eżekuttiv tas-CCSBT li jaġixxi f'isem
is-CCSBT skont l-Artikolu 10 tal-Konvenzjoni.
Magħmul fi Brussell,
                                                                       Għall-Kunsill
                                                                       Il-President
[1]               ĠU C , , p. .
[2]               ĠU L 179, 23.6.1998, p. 1.
[3]               ĠU L 189, 3.7.1998, p. 14.
ANNESS
għall-
Proposta għal Deċiżjoni
tal-Kunsill
biex tikkonkludi, f'isem l-Unjoni
Ewropea, l-Iskambju ta' Ittri biex tinkiseb l-isħubija tal-Kummissjoni
Estiża tal-Konvenzjoni għall-Konservazzjoni tat-Tonna tan-Nofsinhar
A. Ittra
mill-Unjoni Ewropea 
Sinjur/Sinjura,

Għandi l-unur li nirreferi
għar-Riżoluzzjoni biex jiġu stabbiliti Kummissjoni Estiża u
Kumitat Xjentifiku Estiż (minn hawn ’il quddiem “ir-Riżoluzzjoni”),
kif emendata permezz tal-20 Laqgħa tas-CCSBT f’Ottubru 2013. 
Il-Paragrafu 6 tar-Riżoluzzjoni jistabbilixxi li kwalunkwe
organizzazzjoni ta’ integrazzjoni ekonomika reġjonali, entità jew entità
tas-sajd, bastimenti li jtajru l-bandiera li jkunu qabdu t-Tonna tan-Nofsinhar
fi kwalunkwe żmien waqt fit-tliet snin kalendarji preċedenti, jista'/tista'
jesprimi/tesprimi r-rieda tiegħu/tagħha lis-Segretarju Eżekuttiv
tal-Kummissjoni li jixtieq/tixtieq jsir/ssir Membru tal-Kummissjoni Estiża
u tal-Kumitat Xjentifiku Estiż. Għal dan l-għan, is-Segretarju Eżekuttiv
tas-CCSBT, f’isem il-Kummissjoni, se jwettaq Skambju ta’ Ittri
mar-rappreżentanti ta’ tali organizzazzjonijiet reġjonali
għall-integrazzjoni ekonomika, entitajiet jew entitajiet tas-sajd
għal dan il-għan. 
Rigward il-paragrafu 7 tar-Riżoluzzjoni ma hemm ebda bidla fi
dritt tal-UE għal 10 tunnellati għas-snin 2015-2017. 
Inkun obbligat jekk tirrikonoxxi li rċevejt
din l-ittra u tikkonferma li din l-ittra u t-tweġiba tiegħek
jikkostitwixxu Ftehim bejn is-CCSBT u l-Unjoni Ewropea sabiex din ssir Membru
tal-Kummissjoni Estiża u l-Kumitat Xjentifiku Estiż tas-CCSBT skont
id-dispożizzjonijiet li jinsabu fir-Riżoluzzjoni msemmija hawn fuq. 
L-UE tixtieq tindika l-impenn sod tagħha biex tkompli tirrispetta
t-termini tal-Konvenzjoni tas-CCSBT u tikkonforma ma’ dawn id-deċiżjonijiet
ta’ tal-Kummissjoni Estiża.
Dan il-ftehim għandu japplika mill-għada
ta' meta tasal it-tweġiba tiegħek. 
Nassigurak, Sinjur/Sinjura, mill-ikbar stima li
għandi lejk. 
Għall-Unjoni Ewropea 
                                                                       Il-President